KUALA LUMPUR. Malajzijská polícia v sobotu oznámila, že v súvislosti s vraždou brata vodcu KĽDR zatkla severokórejského muža.
Štvrtý podozrivý
Severokórejec je štvrtým podozrivým, ktorý bol pri vyšetrovaní smrti Kim Čong-nama zadržaný. Zatknutý Severokorejec bol identifikovaný ako Ri Čong-čchol narodený v roku 1970. Zadržali ho v piatok večer v malajzijskom štáte Selangor, oznámila polícia vo vyhlásení.
Už skôr v súvislosti s pondelkovou vraždou brata severokórejského diktátora Kim Čong-una zatkli policajti dve ženy, s vietnamským a indonézskym pasom, a priateľa jednej z nich.Prečítajte si tiež: Prečítajte si tiež:
Ďalšia pitva
Malajzijské úrady v sobotu takisto oznámili, že od piatkového večera vykonávajú druhú pitvu tela Kim Čong-nama. Prvá pitva totiž podľa nich nepriniesla jasné výsledky.
Rozhodnutie uskutočniť ďalšiu pitvu očividne rozhorčilo Severnú Kóreu, ktorá odmietla prijať výsledky akejkoľvek pitvy a vyzvala Malajziu na okamžité vydanie tela.
Kim Čong-nam bol s najväčšou pravdepodobnosťou otrávený jedovatou látkou, ktorá mu niekto nastriekol priamo do tváre, keď v pondelok čakal na svoj let na letisku v malajzijskej metropole Kuala Lumpur. Južná Kórea z atentátu obvinila severokórejských agentov.Prečítajte si tiež: Prečítajte si tiež: